Քրիստին Լագարդ

Քրիստին Մադլեն Օդետ Լագարդ (, ), ֆրանսիացի փաստաբան և Ժողովրդական շարժման միություն կուսակցության քաղաքական գործիչ, ով 2011 թվականի հուլիսի 5-ից ղեկավարում է Արժույթի միջազգային հիմնադրամը (ԱՄՀ)։

Քրիստին Լագարդը նախկինում տարբեր պաշտոններ է զբաղեցրել ֆրանսիական կառավարությունում՝ եղել է Ֆրանսիայի Ֆինանսների նախարար, իսկ դրանից առաջ՝ Դոմինիկ դե Վիլպինի վարչապետ եղած ժամանակ, Գյուղատնտեսության և Առևտրի նախարար։ Լագարդն առաջին կինն էր, ով Մեծ ութնյակի երկրներից դարձավ ֆինանսների նախարար և առաջին կինն է, ով ղեկավարում է ԱՄՀ-ն։

Հայտնի հակամենաշնորհային և աշխատանքի գծով փաստաբան Լագարդը դարձավ միջազգային Baker & McKenzie փաստաբանական ընկերության առաջին կին տնօրենը։ 2009 թվականի նոյեմբերի 16-ին Ֆայնենշլ Թայմսը նրան ճանաչեց Եվրագոտու լավագույն ֆինանսների նախարարը։ 2011 թվականի հունիսի 28-ին նշանակվեց Արժույթի միջազգային հիմնադրամի հաջորդ տնօրենը 5 տարի ժամկետով՝ 2011 թվականի հուլիսի 5-ից սկսած փոխարինելով Դոմինիկ Շտրաուս-Կանին։ Նա 11-րդ եվրոպացին է, ով նշանակվում է այդ պաշտոնում։ 2014 թվականին Լագարդը Ֆորբս ամսագրի կողմից ճանաչվել է աշխարհի ամենաազդեցիկ կանանցից 5-րդը։

Ծանոթագրություններ

Արտաքին հղումներ 

 «Եվրոնյուզ», հարցազրույց Քրիստին Լագարդի հետ, հունիսի 4, 2009թ․ 
 Քրիստին Լագարդ՝ ֆինանսները կանացի դեմք ունեն 
 Քրիստին Լագարդի կարիերան

Ֆրանսիացի փաստաբաններ
Ֆրանսիայի քաղաքական գործիչներ
Փարիզի համալսարանի շրջանավարտներ
Բարեկամության շքանշանի ասպետներ (Ռուսաստան)
Պատվո լեգեոնի շքանշանի ասպետներ
Ֆրանսիացի իրավաբաններ
Ֆրանսիայի կին քաղաքական գործիչներ